Príroda očami detí

Cez jarné prázdniny sme sa vybrali do lesa, pretože príroda je krásna a je to miesto, kde sa dá oddýchnuť.

V lese bolo napadané lístie, ktoré šumelo, keď sme po ňom prechádzali. Bol to príjemný zvuk. Na stromoch boli veveričky a vtáčiky, ktoré spievali a ich spev sa ozýval do celého prekrásneho lesa. Cestou sme videli jelene. Boli nádherné! Stromy rástli do výšok a tráva sa zelenala do krásy. Bolo počuť, ako tečie potôčik, ktorý bol čistý a priehľadný ako krištáľ. Po nejakom čase sme uvideli medvedí brloh, ale našťastie bol prázdny. Na veľkom kameni sedeli dva malé biele zajačiky. Jeden skočil dole z kameňa a utiekol preč. Keď sme vyšli z lesa na lúku, zbadali sme v ohrade muflóny. Ale nebolo ich dobre vidieť, pretože

sa báli. Keď sme sa vracali domov, v lese sme našli parohy z jeleňa. Mala som z nich veľkú radosť. Ešte kým sme si sadli do auta, som uvidela zas tie zajačiky. Boli veľmi zlaté.

Cestou domov sme si v aute rozprávali zážitky, ktoré sme prežili. Bola som šťastná, že som videla takéto krásne veci.

Dominika Cibulová, 6. B trieda

Príroda očami detí, KSŠ sv. Vincenta de Paul Levice, Dominika Cibulová, 6. B, Ku Bratke 6, Levice